Diari Oficial de la Generalitat Valenciana


Sumari del DOGV 6477, del 10-03-2011 (2011/2627)

RESOLUCIÓ de 2 de març de 2011, de la Universitat d'Alacant, per la qual es convoquen concursos d'accés a places de cossos de funcionaris docents universitaris.
----------------------------------------------------------------------------------------------------------------------------------------------------------------

### Dades del document

Número de DOGV
:   6477

Data del DOGV
:   10-03-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/2627


Data del document
:   02-02-2011

Organisme emissor
:   Universitat d'Alacant

Tipus de document
:   Resolució

Descriptors 

:   * concurs administratiu

RESOLUCIÓ de 2 de març de 2011, de la Universitat d'Alacant, per la qual es convoquen concursos d'accés a places de cossos de funcionaris docents universitaris. [2011/2627]
A tenor de l'establit en l'article 144 de l'Estatut de la Universitat d'Alacant i en la base 3 de la normativa de la Universitat d'Alacant per a la regulació dels concursos d'accés als cossos docents universitaris, aquest Rectorat, fent ús de les seues competències, ha resolt:
Convocar a concurs d'accés les places que s'indiquen en l'annex I de la present resolució, d'acord amb les següents bases.
Primera. Règim jurídic
Aquest concurs d'accés es regirà per les bases d'aquesta convocatòria, per l'establit en la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; el Reial Decret 1313/2007, de 5 d'octubre, pel qual es regula el règim dels concursos d'accés a cossos docents universitaris; l'Estatut de la Universitat d'Alacant, aprovat per Decret 73/2004, de 7 de maig, del Consell de la Generalitat (DOCV de 18 de maig de 2004); l'Acord de Consell de Govern de 27 de febrer de 2009, pel qual s'aprova la normativa de la Universitat d'Alacant per a la regulació dels concursos d'accés als cossos docents universitaris; i altra normativa de general aplicació.
De conformitat amb el que preveu l'Acord de Consell de Govern de la Universitat d'Alacant, de 26 de gener de 2010, pel qual s'aprova el Pla d'Igualtat d'Oportunitats entre Dones i Hòmens de la Universitat d'Alacant, es fa constar que:
- Existeix infrarepresentació de l'home en la categoria de professor titular d'universitat en les àrees de Llengua Espanyola i de Literatura Espanyola.
Segona. Requisits dels/de les candidats/ates
Per a ser admesos/es a aquest concurs d'accés s'hauran de reunir els següents requisits, el compliment dels quals ha d'estar referit a la data d'expiració del termini fixat per a la presentació de sol·licituds i mantenir-se fins al moment de la presa de possessió:
2.1. Requisits generals:
2.1.1. Els recollits en l'article 56 de la Llei 7/2007, de 12 d'abril, de l'Estatut Bàsic de l'Empleat Públic:
a) Nacionalitat. Tindre la nacionalitat espanyola, ser nacional d'algun dels estats membres de la Unió Europea o ser nacional d'un estat inclòs en l'àmbit d'aplicació dels tractats internacionals celebrats per la Unió Europea i ratificats per Espanya en els quals s'aplique la lliure circulació de treballadors.
També podran ser admesos/es, siga quina siga la seua nacionalitat, el/la cònjuge dels/de les espanyols/es i dels/les nacionals/es d'altres Estats membres de la Unió Europea, sempre que no estiguen separats/des de dret, i els seus descendents i els/les del seu cònjuge, sempre que no estiguen separats/des de dret, siguen menors de 21 anys o majors de la dita edat dependents.
b) Tenir complits 16 anys d'edat i no superar de l'edat màxima de jubilació forçosa.
c) Posseir la capacitat funcional per a l'acompliment de les tasques.
d) No haver sigut separat/ada, per mitjà d'expedient disciplinari, del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari en el qual haguera sigut separat/ada o inhabilitat/ada. En el cas de ser nacional d'altre estat, no trobar-se inhabilitat/ada o en situació equivalent ni haver sigut sotmès/sa a sanció disciplinària o equivalent que impedisca, en el seu estat, en els mateixos termes l'accés a l'ocupació pública.
L'acompliment de les places convocades quedarà sotmés a la Llei 53/1984, de 26 de desembre, i a les normes de desenvolupament, en matèria d'incompatibilitats.
2.1.2. Els/Les aspirants que no siguen de nacionalitat espanyola hauran d'acreditar un coneixement adequat de qualsevol de les llengües oficials de la Comunitat Valenciana per al desenvolupament de les seues funcions.
2.1.3. Abonar les taxes corresponents en concepte de drets d'examen.
2.2. Requisit específic:
2.2.1. Estar acreditat/ada d'acord amb l'establit en el Reial Decret 1312/2007, de 5 d'octubre, pel qual s'estableix l'acreditació nacional per a l'accés als cossos docents universitaris.
2.2.2. Així mateix podran presentar-se qui pertanyen al cos docent universitari corresponent o superior i no es troben en el cas arreplegat en l'art. 65.2 de la Llei Orgànica 4/2007, de 12 d'abril, o estiguen habilitats/ades conforme a l'establit en el Reial Decret 774/2002, de 26 de juliol, pel qual es regula el sistema d'habilitació nacional per a l'accés a cossos de funcionaris docents universitaris i el règim dels concursos d'accés respectius.
Tercera. Sol·licituds
3.1. Les persones que desitgen prendre part en els concursos presentaran, per cada plaça sol·licitada, la corresponent instància segellada en el termini de 20 dies hàbils a comptar de l'endemà de publicar-se aquesta convocatòria en el Butlletí Oficial de l'Estat, en l'Oficina Principal del Registre General de la Universitat o en les oficines auxiliars, situades en les secretaries de centre i a la Seu d'Alacant, o bé, per qualsevol dels procediments establits en l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999 . Les sol·licituds que es presenten a través de les oficines de correus hauran d'enviar-se en sobre obert perquè l'empleat/ada de Correus puga estampar en cadascuna d'elles el segell de dates abans de la seua certificació i dirigir-se al Campus de Sant Vicent del Raspeig, apartat 99, 03456 Alacant. Aquesta sol·licitud, que s'ajustarà al model que s'acompanya en l'annex II d'aquesta convocatòria, degudament emplenada, anirà acompanyada dels següents documents:
a) Fotocòpia del document nacional d'identitat o, en cas d'estrangers/res, del document que acredite la seua identitat, nacionalitat i data de naixement.
b) Fotocòpia del document que acredite estar acreditat/ada o habilitat/ada, d'acord amb l'establit en la base 2.2.
En cas de ser funcionari/a dels cossos docents universitaris, hauran de presentar document que acredite el cos i àrea de coneixement.
c) Per a l'acreditació del requisit arreplegat en la base 2.1.2, haurà d'aportar fotocòpia del document que acredite un coneixement adequat de qualsevol de les llengües oficials de la Comunitat Valenciana per al desenvolupament de les seues funcions. En defecte d'això, l'acreditació d'aquest coneixement es determinarà per la comissió en el desenvolupament de la prova contemplada en la base 8.3.
d) Resguard que justifique el pagament de 24,82 euros en concepte de drets d'examen, que s'ingressaran, en efectiu o mitjançant transferència bancària, en la Caixa d'Estalvis del Mediterrani (QGM 3973) d'Alacant, en el compte número 3194295162 de l'Oficina 3191, DC 10, juntament amb el nom i els cognoms, caldrà indicar-hi el nombre del concurs i de la plaça.
Quarta. Protecció de dades personals
Les dades de caràcter personal aportades pels/per les aspirants quedaran incloses en el fitxer automatitzat de Personal d'aquesta Universitat, que es compromet a no fer-ne un ús diferent d'aquell per al qual han sigut sol·licitades, segons la resolució de la Universitat d'Alacant, de 17 de desembre de 2002, per la qual es regulen els fitxers automatitzats de dades de caràcter personal (DOCV de 15 de gener de 2003).
La Universitat d'Alacant informa així mateix, sobre la possibilitat d'exercir els drets d'accés, rectificació, cancel·lació i, si és el cas, d'oposició, que preveu l'article 5 de la Llei Orgànica 15/1999, de 13 de desembre, de Protecció de Dades de Caràcter Personal; que han de ser exercits, per escrit, davant del/de la gerent d'aquesta Universitat.
Cinquena. Informació i notificacions del procediment
5.1. D'acord amb el previst en l'article 59.6.b de la Llei 30/1992, de 26 novembre, modificada per la Llei 4/1999, les publicacions detallades en les bases següents substituiran la notificació personal als / a les interessats/ades i produiran els mateixos efectes.
5.2. En el cas d'haver-se de fer alguna notificació personal a l'interessat/ada a la seua adreça postal, es considerarà com vàlida la indicada en la seua instància, de manera que si en el desenvolupament del procediment s'hi produeix cap canvi, serà responsabilitat de l'interessat/ada comunicar-ho.
5.3. La informació referent a aquesta convocatòria pot consultar-se en la pàgina web de la Universitat d'Alacant, a través de la següent adreça
Sisena. Relació d'admesos/es i exclosos/es
6.1. Finalitzat el termini de presentació de sol·licituds, el/la rector/a de la Universitat d'Alacant, dictarà resolució que es publicarà en el tauler d'anuncis de l'edifici de Rectorat i en la pàgina web del Servei de Selecció i Formació, en la qual constarà la relació provisional d'admesos/es i exclosos/es, indicant-se en aquest cas les causes d'exclusió.
Contra aquesta resolució els/les interessats/des podran presentar reclamació o esmena en el termini de 10 dies hàbils, comptador des de l'endemà de la seua publicació.
6.2. Finalitzat aquest termini, es publicarà en els mateixos llocs resolució en la qual, a més de declarar aprovada la relació definitiva d'admesos/es i exclosos/es, s'arreplegarà el lloc, data i hora de celebració de l'acte de presentació referit en la base 8.
Contra aquesta resolució, que posa fi a la via administrativa, es podrà interposar recurs de reposició en el termini d'un mes o, directament, recurs contenciós administratiu en el termini de dos mesos, comptador des de l'endemà de la publicació de la citada resolució, conforme a l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa.
6.3. Els/Les candidats/tes que resulten exclosos/ses en la relació definitiva podran sol·licitar el reintegrament de les taxes per drets d'examen, mitjançant instància dirigida al Vicerectorat de Planificació Econòmica de la Universitat d'Alacant, en la qual es farà constar, entre altres dades, els de tipus bancari on es farà efectiva la transferència.
Setena. Comissions del concurs d'accés
7.1. La composició de la comissió jutjadora corresponent a cada concurs, nomenada per Resolució de la Universitat d'Alacant de 2 de març de 2011, figura en l'annex IV d'aquesta convocatòria.
7.2. Els currículums dels membres titulars es publicaran en la pàgina web del Servei de Selecció i Formació.
7.3. Les comissions jutjadores hauran de constituir-se en el termini màxim de 3 mesos comptador des de l'endemà de la publicació de la convocatòria del concurs d'accés i hauran d'ajustar-se en el seu funcionament a l'establit en la base 6 i següents de la Normativa de desenvolupament d'aquesta Universitat.
Vuitena. Desenvolupament del concurs
8.1. Acte de constitució. En aquest acte la comissió fixarà els criteris específics de valoració, que haurien d'ajustar-se als criteris bàsics establits en l'article 145.2 de l'Estatut de la Universitat d'Alacant i als criteris generals recollits en la base 7 de la Normativa de desenvolupament d'aquesta Universitat. Es publicaran en els locals on es celebre la sessió i en el tauler d'anuncis de l'edifici de Rectorat, amb antelació a l'acte de presentació.
8.2. Presentació. En l'acte de presentació, que serà públic, els/les concursants entregaran al/a la president/a de la comissió el seu historial acadèmic, docent i investigador per quintuplicat, juntament amb un exemplar de les publicacions i documents acreditatius dels mèrits adduïts i, també per quintuplicat, el projecte docent i investigador. El curriculum vitae haurà d'ajustar-se al model que figura en l'annex III de la present convocatòria.
En aquest mateix acte, la comissió establirà:
a) L'ordre d'actuació dels/les aspirants/es en les proves mitjançant sorteig públic.
b) El calendari de les proves, que tindrà lloc en el termini màxim de 15 dies naturals comptador des de l'endemà de l'acte de presentació.
c) El termini fixat perquè qualsevol concursant puga examinar la documentació lliurada per la resta de concursants.
Després de l'acte de presentació, la comissió farà pública en els locals on se celebre la sessió i al tauler d'anuncis de l'edifici de Rectorat una resolució amb els acords adoptats en aquesta sessió.
8.3. Prova.
Totes les proves es realitzaran en sessió pública i tindran caràcter obligatori.
a) Els concursos d'accés a places de catedràtic d'universitat constaran d'una prova dividida en dues parts. La primera comprendrà l'exposició oral dels seus mèrits i historial acadèmic, docent i investigador, així com de les directrius fonamentals del seu projecte docent. La segona part consistirà en l'exposició oral d'un projecte d'investigació. Per al desenvolupament de cadascuna de les parts els/les candidats/tes disposaran d'un temps màxim de 60 minuts. Seguidament, la comissió podrà realitzar preguntes, sol·licitar aclariments i debatre amb el/la concursant tots aquells aspectes que estime rellevants durant un temps màxim de dues hores.
b) Els concursos d'accés a places de professor titular d'universitat constaran d'una prova dividida en dues parts. La primera part comprendrà l'exposició oral dels seus mèrits i historial acadèmic, docent i investigador, així com del seu projecte docent i investigador. El projecte docent haurà d'incloure, en tot cas, el programa d'una o diverses assignatures de matèries bàsiques o obligatòries de plans d'estudi vigents en la Universitat d'Alacant, i haurà de fer referència expressa a la planificació i els recursos docents empleats. Pel desenvolupament d'aquesta part els/les candidats/tes disposaran d'un temps màxim de 60 minuts. Seguidament, la comissió podrà realitzar preguntes, sol·licitar aclariments i debatre amb el/la concursant tots aquells aspectes que estime rellevants durant un temps màxim de 90 minuts.
La segona part de la prova, consistirà en l'exposició oral d'un dels temes continguts en el projecte docent presentat, per al que el/la candidat/a proporcionarà prèviament al / a la president/a de la comissió una relació de tres temes dels quals, per sorteig, es triarà un per a ser exposat. El/La candidat/a disposarà per a la realització d'aquesta prova d'un temps màxim de 60 minuts. Finalitzada l'exposició, la comissió podrà realitzar preguntes, sol·licitar aclariments i debatre amb el/la concursant tots aquells aspectes que estime rellevants durant un temps màxim de 90 minuts.
En ambdós casos, finalitzada la prova, la comissió o cadascun dels seus integrants, emetrà una valoració raonada sobre cada concursant, ajustada a cadascun dels criteris generals i específics de valoració prèviament establits, en la qual es valorarà l'historial acadèmic, docent i investigador, el projecte docent i investigador, així com les capacitats del/de la candidat/a per a l'exposició i debat davant la comissió demostrades en la prova. A la vista dels informes, la comissió efectuarà una proposta motivada de provisió, que haurà de ser aprovada per, almenys, tres vots a favor.
Novena. Proposta de provisió i reclamacions
9.1. La comissió elevarà al / a la rector/a, motivadament i amb caràcter vinculant, la proposta de provisió de la plaça, que haurà d'incloure l'avaluació de cada concursant desglossada per cadascun dels aspectes avaluats. Aquesta proposta es publicarà en el tauler d'anuncis de l'edifici de Rectorat i en la pàgina web del Servei de Selecció i Formació.
9.2. El procés podrà concloure amb la proposta de la comissió de no proveir la plaça convocada.
9.3. El temps transcorregut entre la publicació de la convocatòria de concurs d'accés i la resolució d'aquest no podrà excedir de sis mesos.
9.4. Contra les propostes de les comissions dels concursos d'accés es podrà presentar reclamació davant el/la rector/a en el termini màxim de 10 dies hàbils, comptador des de l'endemà de la seua publicació en el tauler d'anuncis de l'edifici de Rectorat.
9.5. Els/Les candidats/es proposats/des per a cada plaça, en el termini màxim de 10 dies hàbils comptador des de l'endemà de la publicació de la proposta de provisió, hauran d'acreditar el compliment dels requisits establits en la convocatòria mitjançant la presentació de la següent documentació:
a) Fotocopia compulsada del document nacional d'identitat o document equivalent.
b) Documentació acreditativa de complir els requisits específics recollits en l'apartat 2.2 d'aquesta convocatòria.
c) Certificat mèdic oficial de no patir malaltia ni defecte físic o psíquic per a l'acompliment de les funcions corresponents a professor d'universitat.
d) Declaració jurada de no haver estat separat/ada de l'Administració de l'Estat, institucional o local, ni de les administracions de les comunitats autònomes, en virtut d'expedient disciplinari, i no trobar-se inhabilitat/ada per a l'exercici de la funció pública. Els/Les aspirants/es que no posseïsquen la nacionalitat espanyola hauran de presentar declaració jurada o promesa de no estar sotmesos/es a sanció disciplinària o condemna penal que impedisca en el seu estat l'accés a la funció pública.
e) Els que tingueren la condició de funcionaris/es públics/ques de carrera, estaran exempts/es de justificar els documents i requisits dels apartats b i c, i hauran de presentar un certificat del ministeri o organisme de què depenguen, acreditatiu de la seua condició de funcionaris i quantes circumstàncies consten en el seu full de serveis.
Deu. Nomenament i presa de possessió
10.1. Una vegada realitzat el tràmit anterior, el/la rector/a efectuarà el nomenament de la/les persona/es proposada/es, que serà publicat en el Butlletí Oficial de l'Estat i en el Diari Oficial de la Comunitat Valenciana i comunicat als registres oportuns i a la Secretaria General del Consell de Coordinació Universitària, especificant la denominació de la plaça, cos i àrea de coneixement.
10.2. Presa de possessió. En el termini màxim 20 dies, a comptar des de l'endemà de la publicació del nomenament en el BOE, el/la candidat/a proposat/da haurà de prendre possessió.
Alacant, 2 de març de 2011.- El rector, p. d. (R 21.05.2008), el vicerector d'Ordenació Acadèmica i Professorat: Jesús Pradells Nadal.
ANNEX I
Concurs número: CA129.
Nombre de places: una.
Cos a què pertany la plaça: professor titular d'universitat (DF02656).
Àrea de coneixement: Literatura Espanyola.
Departament: Filologia Espanyola, Lingüística General i Teoria de la Literatura.
Activitat docent: la corresponent a l'àrea de Literatura Espanyola.
Perfil investigador: Literatura Espanyola dels segles XVIII i XIX.
Concurs número: CA130.
Nombre de places: una.
Cos a què pertany la plaça: professor titular d'universitat (DF02679).
Àrea de coneixement: Llengua Espanyola.
Departament: Filologia Espanyola, Lingüística General i Teoria de la Literatura.
Activitat docent: la corresponent a l'àrea de Llengua Espanyola.
Perfil investigador: Pragmàtica de l'Espanyol.ANNEX IV
NÚMERO DE PLAÇA: DF02656.
Categoria de la plaça: professor titular d'universitat.
Àrea de coneixement: Literatura Espanyola.
COMISSIÓ TITULAR
President: José Carlos Rovira Soler, catedràtic d'universitat de la Universitat d'Alacant.
Secretària: Mª Ángeles Ayala Aracil, professora titular d'universitat de la Universitat d'Alacant.
Vocal: Fco. José López Alfonso, professor titular d'universitat de la Universitat de València.
Vocal: Ana Freire López, catedràtica d'universitat de la Universitat Nacional d'Educació a Distància.
Vocal: José N. Romera Castillo, catedràtic d'universitat de la Universitat Nacional d'Educació a Distància.
COMISSIÓ SUPLENT
President: Guillermo Carnero Arbat, catedràtic d'universitat de la Universitat d'Alacant.
Secretària: Carmen Alemany Bay, professora titular d'universitat de la Universitat d'Alacant.
Vocal: José M. González Herrán, catedràtic d'universitat de la Universitat de Santiago de Compostel·la.
Vocal: Fco. Javier Díez de Revenga, catedràtic d'universitat de la Universitat de Múrcia.
Vocal: Inmaculada Urzainqui Miqueleiz, catedràtica d'universitat de la Universitat d'Oviedo.
NÚMERO DE PLAÇA: DF02679.
Categoria de la plaça: professor titular d'universitat.
Àrea de coneixement: Llengua Espanyola.
COMISSIÓ TITULAR
President: José Luis Cifuentes Honrubia, catedràtic d'universitat de la Universitat d'Alacant.
Secretària: Leonor Ruiz Gurillo, catedràtica d'universitat de la Universitat d'Alacant.
Vocal: Manuel Alvar Ezquerra, catedràtic d'universitat de la Universitat Complutense Madrid.
Vocal: Dolores A. Igualada Belchí, professora titular d'universitat de la Universitat de Múrcia.
Vocal: Agustín Vera Luján, catedràtic d'universitat de la UNED.
COMISSIÓ SUPLENT
Presidenta: Dolores Azorín Fernández, catedràtic d'universitat de la Universitat d'Alacant.
Secretària: Carmen Marimón Llorca, professora titular d'universitat de la Universitat d'Alacant.
Vocal: Emilio A. Briz Gómez, catedràtic d'universitat de la Universitat de València.
Vocal: Antonio Narbona Jiménez, catedràtic d'universitat de la Universita de Sevilla.
Vocal: Elena de Miguel Aparicio, catedràtica d'universitat de la Universitat Autònoma de Madrid.